钦定古今图书集成/明伦汇编/氏族典/第106卷 > 裴蕴
## 钦定古今图书集成/明伦汇编/氏族典/第106卷 > 裴蕴

按《隋书裴蕴传》：“蕴，河东闻喜人也。性明辩，有吏干。在
陈仕历直阁将军、兴宁令。以其父在北，阴奉表于高
祖，请为内应。及陈平，超授仪同左仆射，即日拜开府
仪同三司，礼赐优洽。历洋、直、棣三州刺史。大业初，炀
帝征为太常少卿，迁民部侍郎，拜京兆赞治。未几，擢
授御史大夫。蕴引致奸黠，共为朋党，宾客附隶，遍于”
郡国，侵扰百姓，帝弗知也。以《度辽》之役，进位银青光
禄大夫。及司马德戡为乱，遂见害。

===裴愔===按《隋书裴蕴传》：“蕴子愔为尚辇直长，同蕴死。”